**ΙΣΤΟΡΙΑ Β΄ ΤΑΞΗΣ ΓΕΝΙΚΟΥ ΛΥΚΕΙΟΥ**

**1ο ΘΕΜΑ**

**1.α.**

**(Ι)** Να χαρακτηρίσετε τις ακόλουθες προτάσεις ως προς την ορθότητά τους, γράφοντας τη λέξη «σωστό» ή «λάθος» δίπλα στον αριθμό που αντιστοιχεί στην κάθε πρόταση:

1. Ο Πιπίνος ο Α΄ στέφθηκε το 800 Μέγας και ειρηνοποιός αυτοκράτωρ, κυβερνήτης του Ρωμαϊκού κράτους.

2. Ο Βόρης, ηγεμόνας των Βουλγάρων, συνεργάστηκε με τον πατριάρχη Φώτιο κατά της Ρωμαιοκαθολικής Εκκλησίας.

3. Ο Πρόχειρος Νόμος περιλάμβανε διατάξεις Δημόσιου και Αστικού Δικαίου.

4. Ο πάπας Ουρβανός Β΄ κήρυξε την Τέταρτη Σταυροφορία.

5. Ο πάπας Λέων Ι΄ στράφηκε κατά της έκδοσης των συγχωροχαρτιών.

          (μονάδες 5)

**(ΙΙ)** Να τοποθετήσετε τα ακόλουθα ιστορικά γεγονότα στη σωστή χρονολογικά σειρά, αρχίζοντας από το αρχαιότερο και καταλήγοντας στο πιο πρόσφατο:

α. Όρκος του Σφαιριστηρίου

β. Πρώτο Σχίσμα

γ. Σύνοδος του Τρέντο

δ. Άλωση της Κωνσταντινούπολης από τους Σταυροφόρους

ε. Σύνοδος της Φερράρας- Φλωρεντίας

                                                                                                                                (μονάδες 5)

**Μονάδες 10**

**1.β.** Να εξηγήσετε το περιεχόμενο των ακόλουθων ιστορικών όρων*: ανεικονικές αντιλήψεις, αλληλέγγυον.*

**Μονάδες 7+8=15**